Bressanonen alle 18-vuotiaiden MM-kisoissa 2009 Neziri oli viides 100 metrin aitajuoksussa ajalla 13,44 s. Euroopan nuorten olympiafestivaaleilla Tampereella 2009 hän voitti kultaa 100 metrin aitajuoksussa 17-vuotiaiden Suomen ennätysajalla 13,23 s. Aitojen korkeus tässä ikäluokassa on 76,2 cm. Kalevan kisoissa 2009 Neziri saavutti hopeaa 100 metrin aitajuoksussa. Suomi–Ruotsi-maaottelussa 2009 hän kilpaili ensimmäistä kertaa aikuisten maaottelussa ja voitti 100 metrin aitajuoksun uudella ennätysajallaan.